Hākau
Hākau (1465 – 1510) bio je vladar ostrva Havaji. Hākau je bio sin kralja Līloe i njegove žene Pinee I te brat princeze Kapukini I. Naslijedio je svog oca 1495 godine. Imao je polubrata ʻUmija. Sagradio je kraljevski mauzolej u kojem je pohranio očeve kosti. Mauzolej je nazvan "Liloinom kućom". Hākau je mrzio svog polubrata i uvijek ga ponižavao. Prema jednoj legendi, ʻUmi je jednom pokušao odjenuti Hākauov malo (tkaninu oko bokova; na drevnim Havajima braća su često nosila istu odjeću), ali ga je Hākau spriječio. Kad je ʻUmi pitao za razlog, Hākau je rekao: "Tvoja majka nije plemkinja." Hākauova žena je bila Pinea II i imali su kćerku, princezu Kukukalaniopae. Njegova unuka Haukanuinonakapuakea bila je supruga kralja Keawea. Hākau je zapamćen je kao veoma zao vladar, koji je ubijao sve muškarce koji su smatrani fizički atraktivnijima od njega. Na kraju su ga ubili njegovi podanici, kamenujući ga 1510 godine, a njegov polubrat je postao kralj.